**Klaipėdos miesto nekilnojamojo kultūros paveldo vertinimo tarybos 2019-05-16 posėdžio nutarimai**

2019 m. gegužės 16 d. Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM-236):

1. Nesiūloma pastatui **Liepų g. 36**, Klaipėda suteikti teisinę apsaugą. Klaipėdos senamiesčio vertingųjų savybių apraše pastatą siūloma vertinti kaip urbanistinės struktūros objektą.

2. Nesiūloma suteikti teisinę apsaugą pastatui **Šaulių g. 37**, Klaipėda, siūloma vertinti kaip urbanistinės struktūros objektą. Priestatas **Šaulių g. 37a** vertintinas kaip teritorijoje esantis kitas objektas.

3. Nesiūloma suteikti teisinę apsaugą pastatui **Sodų g. 10**, Klaipėda. Siūloma Klaipėdos miesto istorinės dalies vertingųjų savybių apraše pastatą vertinti kaip urbanistinės struktūros objektą.

4. Nesiūloma suteikti teisinę apsaugą pastatui **Kalvos g. 4**, Klaipėda. Siūloma Klaipėdos senamiesčio vertingųjų savybių apraše pastatą vertinti kaip urbanistinės struktūros objektą.

5. Pastatui **Pilies g. 12**, Klaipėda nesiūloma suteikti teisinę apsaugą, Klaipėdos istorinės miesto dalies vertingųjų savybių apraše siūloma pastatą vertinti kaip urbanistinės struktūros objektą, priestatą – kaip teritorijoje esantį kitą objektą.

6. Pritarti pastato **K. Donelaičio g. 12**, Klaipėdoje vertingųjų savybių patikslinimui.

7. Nepritarti siūlymui, kad objektui **Skerdėjų g. 2**, Klaipėda nebūtų suteikiama teisinė apsauga, bei vertinimui kaip urbanistinės struktūros objekto. Rekomenduojama parengti medžiagą pastato **Skerdėjų g. 2** įrašymui į nekilnojamųjų kultūros vertybių registrą; Dėl **Skerdėjų g. 6** svarstyti dar kartą, kai bus pateikta reikalingų tyrimų medžiaga – atlikti archeologiniai ir architektūriniai pastato tyrimai.